Z A P I S N I K

Sa petnaeste (15) sjednice Općinskog vijeća Općine Brestovac, održane 27.listopada 2023. godine u općinskoj vijećnici s početkom u 18,00 sati.

**Nazočni članovi Općinskog vijeća**: Tomo Vrhovac (HDZ), Drago Stojčević(SDP), Ivan Kovačević (HDZ), Jozo Ilić (HDZ), Igor Čančar (NV), Tomislav Čočić (HDZ), Zdenko Petrović (HDZ), Darko Markanjević (HDZ), Josip Pavić (HDZ) i Anita Franjić (HDZ) .

**Nenazočni vijećnici:** Jurica Nikić-Čakar (NV), Josip Pavić (HDZ), Tomislav Babić (NV) opravdali svoj izostanak, i Igor Smoljanović (SDP).

**Ostali nazočni**: Zdravko Mandić, općinski načelnik, Bojan Petrović, općinski pročelnik i Zdravko Tadić, predstavnik medija (novinar).

**Zapisničarka**: Marija Barunović, viši referent za opće i administrativne poslove u JUO Općine Brestovac

 Predsjednik Općinskog vijeća Tomo Vrhovac, pozdravlja sve vijećnike, općinskog načelnika, općinskog pročelnika i predstavnika medija, te prije prelaska na dnevni red daje mogućnost postavljanja vijećničkih pitanja predstavnicima izvršne vlasti tj općinskom načelniku i pročelniku.

Vijećnik Igor Čančar ima pitanje za općinskog načelnika i to :Kako to da adaptacija mjesnog doma Vilić Selo, Pavlovci i Orljavac za vrijeme korone koštaju po m2 4.700 kuna a sada

uređenje 2.700 kuna u inflaciji za adaptiran dom u Busnovima, to je skoro duplo manje, koji je razlog .?

Odgovorio je općinski načelnik Zdravko Mandić, da se cijene po objektima ne mogu uspoređivati jer nisu zahvati identični na terenu za pojedine radove na zgradama, te navodi dom u Vilić selu gdje su bili potrebni dodati upornjaci od dvorišne strane zbog blizine Orljave tj zaštite od poplave.

Za riječ se javio vijećnik Jozo Ilić, izražavajući samo riječi pohvale na već uređenim i adaptiranim mjesnim domovima koji su itekako potrebni domaćem stanovništvu za sve manifestacije a budući da on zastupa tri sela Pavlovce, Boričevce i Vilić Selo, ima pitanje kad će se započeti s radom na adaptaciji mjesnog doma u Boričevcima ?

Odgovorio je općinski načelnik Zdravko Mandić; dom u Boričevcima je u planu za 2024. godinu zajedno s mjesnim domom u Perencima, sada kao što je poznato završavaju se radovi na mjesnom domu u Nurkovcu. Kada i to na godinu uradimo ostaje samo tekuće održavanje istih, dodao je načelnik Zdravko Mandić.

Zatim predsjednik Općinskog vijeća Tomo Vrhovac predlaže dnevni red kako je navedeno u pozivu za 15.sjednicu Općinskog vijeća Općine Brestovac.

 **d n e v n i r e d :**

* Usvajanje zapisnika s prethodne sjednice Općinskog vijeća
1. Prijedlog Odluke o raspodjeli sredstava pomoći za ublažavanje i uklanjanje posljedica prirodnih nepogoda nastalih u srpnju 2023. godine

Ovako predloženi dnevni red je usvojen jednoglasno (9 za) te se prešlo na rad po utvrđenim točkama dnevnog reda.

**-Usvajanje zapisnika sa prethodne sjednice Općinskog vijeća**

Vijećnik Igor Čančar ima potrebu obrazložiti svoje pravo da komentira i da „prekine“ sjednicu Općinskog vijeća, nije prijetio nikomu te traži da se iz zapisnika izbriše rečenica: „Kako vijećnik Igor Čančar nije želio prestati provocirati bez odobrene riječi, predsjednik Općinskog vijeća Tomo Vrhovac je istom izrekao tri opomene kojom mu se onemogućuje daljnje sudjelovanje u raspravi i glasovanju, te je bio na rubu da zbog istog vijećnika zatraži policijsku zaštitu „ u Točki 3. Nakon kraćeg pojašnjavanja „tko je što želio i tražio“ tj. diskusije predsjednika Vijeća Tome Vrhovca i vijećnika Igora Čančara, …

Zapisnik sa četrnaeste sjednice održane 29.rujna 2023. usvojen u dostavljenom pismenom obliku bez izmjena s (8 za) i (1 suzdržan).

**TOČKA 1. Prijedlog Odluke o raspodjeli sredstava pomoći za ublažavanje i uklanjanje posljedica prirodnih nepogoda nastalih u srpnju 2023.godine**

Uslijed olujnog nevremena koje je pogodilo Požeško-slavonsku županiju 19. srpnja 2023. godine nastale su velike štete na stambenim i gospodarskim objektima, javnoj, kulturnoj i sakralnoj infrastrukturi te poljoprivredi. Županica Požeško-slavonske županije proglasila je prirodnu nepogodu za gradove Požegu, Lipik, Pakrac i Pleternicu te općinu Brestovac. Općinsko povjerenstvo za procjenu šteta od prirodnih nepogoda su nakon nepogoda izradila prve procjene šteta ( 1.379.335,81 eura za općinu Brestovac) koje značajno premašuju fiskalne kapacitete proračuna općina i gradova (ukupna šteta 14.838,268,40 eura Požeško-slavonske županije) ,pa je zamolba upućena Vladi Republike Hrvatske za pomoć. Rješenjem Vlade RH o odobrenju sredstava na teret proračunske zalihe Državnog proračuna Republike Hrvatske za 2023. godinu za hitnu sanaciju šteta na stambenim objektima nužnim za život, Požeško-slavonskoj županiji je odobreno 2.883.309,00 eura.

Skupština Požeško-slavonske županije donijela je Odluku o kriterijima za dodjelu sredstava pomoći za ublažavanje i uklanjanje posljedica prirodnih nepogoda kojom je utvrđeno da se sredstva pomoći raspoređuju JLS po kriterijima: do 60% vrijednosti prijavljenih šteta na obiteljskim i višestambenim neosiguranim objektima u vlasništvu fizičkih osoba, do 100%

vrijednosti troškova koje su imale JLS i službe CZ za nužnu sanaciju stambenih objekata u vlasništvu fizičkih osoba i troškova sakupljanja i zbrinjavanja otpada od sanaciju šteta, a Općini Brestovac je tom odlukom raspoređeno 341.770,26 eura.

 Sukladno navedenom Općinsko vijeće donosi svoju Odluku o raspodjeli sredstava pomoći za ublažavanje i uklanjanje posljedica prirodnih nepogoda nastalih u srpnju 2023.godine uz identičnu primjenu kriterija kao i Županija.

Ova točka dnevnog reda je jednoglasno (9 za) usvojena bez rasprave u predloženom pismenom obliku.

 Ovim je dnevni red iscrpljen, te je sjednica zaključena u 18,20 sati

 Zapisnik vodila: PREDSJEDNIK

 Marija Barunović OPĆINSKOG VIJEĆA

 Tomo Vrhovac